GRALIP mande jounalis ak medya yo reflechi sou fason pou defann tèt yo
Ekri jou madi 19 jiyè 2005
Kominike GRALIP
AlterPresse jwenn dokiman sa a 18 jiyè 2005
Douvan gwo chòk kò sasinay sou jounalis plimeyank Jak Wòch kreye nan mitan nou ak rès sosyete a, Gwoup Refleksyon ak Aksyon pou Libète Laprès (GRALIP) kwè li nesesè pou jounalis ak medya yo reflechi, tèt frèt, sou dispozisyon y ap mete kanpe pou pwoteje ak defann tèt yo kont chen anraje ki lage nan Pòtoprens.
GRALIP mande tout konsè ak konfrè jounalis yo gade ki jan dezòmè yo ka mache an gwoup. Sizoka yon jounalis ta dwe mache poukont kò l nan lari a, li dwe veyatif sou sa k ap pase alantou li epi idantifye zouti prevansyon nesesè pou fè (...)
Yon pwezi kreyol pou w (Jacques Roche)
Ekri jou sanmdi 16 jiyè 2005
Powèm André Fouad
Dokiman sa a vin jwenn AlterPresse 16 jiyè 2005
Lan nwit kenbe nan memwa l Nwit yo kloure sou pòt.
Lan nwit kenbe nan memwa l Nwit toutouni
Lan nwit kenbe nan memwa l Nwit ayè, nwit jodi.
Alfabè yo senyen Nan gòj yon timoun k ap dòmi.
Andre fouad andrefouad@yahoo.fr
Apre ansasinay Jacques Roche, " se reskonsablite ak enterè kolektif ki dwe pale "
Deklarasyon Konsèy Saj yo nan okazyon ansasinay jounalis ak powèt Jacques Roche
Depi nan demaraj Tranzisyon Politik la, Gouvènman an te chwazi yon apwòch kote li te vle rantre tout gwoup sosyopolitik nan wonn. Apwòch sa a te swiv nan lide pou ride kreye yon anbyans favorab pou eleksyon jeneral yo kapab òganize. Sepandan, nou sètoblije konstate gen Gwoup Politik ki kontinye ap ankouraje epi sitire vyolans. Gwoup sila yo deklare makònay yo ak Pati Politik Fanmi Lavalas, espesyalman ak misye Jean-Bertrand Aristide. Vyolans sila a, ki gen yon karaktè (...)
Jacques Roche, se te yon gwo defansè kòz pòv yo !
Tèks plizyè enstitisyon, òganizasyon ak endividi
AlterPresse resevwa dokiman sa a 16 jiyè 2005
Noumenm, reprezantan òganizasyon ki ekri nòt sa a, nou vle fè tout piblik la konnen, Jacques Roche ki tonbe la a, se pa t sèlman yon jounalis, yon powèt, se te tou yon gwo animatè sosyal ki te toujou ap defann kòz sila yo ki pa gen vwa. Pou nou rann li omaj li merite, nou vle kanpe pou piblik la, aspè sa a nan lavi pèsonaj la ki pa souliye ase.
Nou te gen chans patisipe avèk Jak nan reyalizasyon anpil aktivite kote li te sèvi ak talan li, sans atistik li, amou l pou lakilti, kapasite l pou l ekri ak pale, (...)
Près ayisyen an pran kou : Kidnapè pase jounalis Jacques Roche alenfinitif
Ekri jou jedi 14 jiyè 2005
Pòtoprens, 14 jiyè 05 [AlterPresse]--- Lapolis nan Pòtoprens jwenn kadav jounalis Jacques Roche nan zòn Dèlma 4 maten jedi 14 jiyè a aprè bandi ak zam te fin kidnape l jou 10 jiyè a nan zòn Kris Wa, Nazon.
Bandi yo te menase pou touye Jounalis la si fanmi li pa ba yo 250 mil dola vèt. Daprè enfòmasyon yo, bandi yo te tòtire Jacques Roche anpil epi yo te minote l ak yon gwo chenn anvan yo touye l epi jete kadav la nan lari.
Jacques Roche, ki te gen 40 an, te reskonsab seksyon Kilti ak Sosyete nan Jounal «Le Matin ». Li te konn anime yon emisyon espò sou Radyo Ibo. Li te konn anime yon emisyon sosyal (...)